CELEX: 62017TN0615
Language: el
Date: 2017-09-08 00:00:00
Title: Υπόθεση T-615/17: Προσφυγή της 8ης Σεπτεμβρίου 2017 — Ardigo και UO κατά Επιτροπής

13.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 382/50
            
         Προσφυγή της 8ης Σεπτεμβρίου 2017 — Ardigo και UO κατά Επιτροπής
   (Υπόθεση T-615/17)
   (2017/C 382/62)
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: Nicola Ardigo (Lissone, Ιταλία) και UO (εκπρόσωποι: S. Orlandi και T. Martin, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Οι προσφεύγοντες ζητούν από το Γενικό Δικαστήριο
   
               —
            
            
               να αποφανθεί ως εξής:
               
                           —
                        
                        
                           να ακυρώσει τις αποφάσεις με τις οποίες επιβεβαιώθηκε η μεταφορά των συνταξιοδοτικών τους δικαιωμάτων στο [συνταξιοδοτικό σύστημα της Ευρωπαϊκής Ένωσης, άλλως] RPIUE, και
                        
                     
                           —
                        
                        
                           να καταδικάσει την Ευρωπαϊκή Επιτροπή στα δικαστικά έξοδα.
                        
                     
         
      Λόγοι και κύρια επιχειρήματα
   
   Προς στήριξη των αιτημάτων τους, οι προσφεύγοντες προβάλλουν δύο λόγους ακύρωσης.
   
               1.
            
            
               Πρώτον, ότι η αρμόδια για τους διορισμούς αρχή (στο εξής: ΑΔΑ) παρέβη το άρθρο 7, παράγραφος 1, των γενικών εκτελεστικών διατάξεων (στο εξής: ΓΕΔ) της 3ης Μαρτίου 2011, κατά τον υπολογισμό του ποσού που αφαιρέθηκε λόγω ανατίμησης του κεφαλαίου μεταξύ της ημερομηνίας υποβολής της αίτησης μεταφοράς και της ημερομηνίας κατά την οποία πραγματοποιήθηκε η μεταφορά.
            
         
               2.
            
            
               Δεύτερον, ότι συντρέχει παράβαση ουσιώδους τύπου λόγω μη εκπλήρωσης εκ μέρους της ΑΔΑ των υποχρεώσεών της να αιτιολογήσει την απόφασή της και να καθορίσει, στις ΓΕΔ, τον μαθηματικό τύπο βάσει του οποίου υπολογίζει τους συντελεστές που απαιτούνται για την μετατροπή του μεταφερθέντος κεφαλαίου σε συντάξιμα έτη.